钦定古今图书集成/明伦汇编/官常典/第002卷 > 元
## 钦定古今图书集成/明伦汇编/官常典/第002卷 > 元

元详“设《职官禁令》。”

按《元史刑法志》：“诸官府印章长官，掌收次官封之差，
故即以牒发次官，次其下者第封之，不得付其私人。
诸有司凡荐举、刑名、出纳等文字，非有故并须圆署
行之。诸职官到任，距上司百里之内，公参百里之外
者，免上司辄非理征会稽失公务者，禁之。诸内外百
司呈署文字，并须由下而上，论定而后行之。”诸省府
以下百司，凡行公务，置《朱销簿》，按治官以时考之。诸
职官公坐，同职者以先到任居上，辄越次而坐者，正
之。诸有司公事，各官连衔申禀其上司者，并自书其
名。有故，从对读首领官代书之，具述其故于名下，曹
吏辄代书其名者，罪之。诸职官受代听除之处，从所
便具载解由，私赴都者，禁之。诸职官承上司他委所
治阙官者，许回申，不得擅令首领官吏摄事。诸官吏
在任，与亲戚故旧及礼应追往之人追往者听，馀并
禁之。诸职官频入茶酒巿肆及倡优之家者，断罪罢
职。诸内外官吏疾病满百日者作阙，期年后仕。诸行
省以下大小司存长官，非理折辱其首领官者，禁之。
首领官有过失，听申“上司，不得擅问。长官处决不公，
首领官执覆不从，许直申上司。诸随朝官无故不公
聚者，坐罪《选待》。”诸受命职官阙期已及，或有辨证勾
稽丧葬疾病，公私诸务，妨阻不能之任者，许具始末
诣本处有司自陈保勘，给据再叙，并任元注地方。有
司保勘不实者，并坐之。诸受除官员阙次未及，辄先
往任所居住守代者，从本管上司究之。诸外任官员
谒告，应有假故，具曹状报所属，仍置籍以记之，有托
故者，风宪官纠而罪之。诸内外百司公移，尊卑有序，
各守定制，惟执政出典外郡，申部公文，书姓不书名，
诸人臣口传圣旨行事者，禁之。诸郡县版籍，所司谨
庋置之，正官相沿掌之。诸职官得代及休致，凡有追
会，并同见任。其婚姻田债诸事，止令子孙弟侄陈诉，
有司辄相侵陵者，究之。诸职官告吏民毁骂非亲闻
者，勿问，违者罪之。诸职官私用民力者，笞二十七，记
过追顾，直给其民。诸在任官敛属吏俸赠去官者，笞
四十七，还职。诸职官于所部非亲故及理应往复之
家，辄行庆吊之礼者，禁之，违者罪之。诸出使官员所
至，辄受官吏筵宴，及官吏辄相邀请，并从《风宪》纠察。
诸使臣所过州县，无故不得入城，有故入城者，止于
公馆安宿，辄宿于官民之家者，从《风宪》纠之。诸使臣
所至之处，有亲戚故旧礼应追往者听。诸官吏公差，
辄受人赆行礼物者，随事论罪。官还职吏发邻道贴
补。诸职官同僚相言者，并解职，别叙记过。诸内外应
佩符职官，辄以符付其傔，从佩服者，禁之。诸官员朝
会，服其朝服，私致敬于人臣者罚。诸职官居见任，虽
有善政，不许立碑。已立而犯赃污者，毁之。无治状以
虚誉立碑者，毁之。

### 世祖中统二年夏四月乙卯命宣抚司官职官污滥者量轻重议罚

按：《元史世祖本纪》云云。

中统三年春，讲定中外官条格。冬，诏“总管兼万户者
止理民事。”又诏“军民官各从所管，不相统摄。”

按《元史世祖本纪》：“中统三年春二月辛卯，始定中外
官俸，命大司农姚枢讲定条格。冬十二月癸亥，诏各
路总管兼万户者，止理民事，军政勿预，其州县官兼
千户百户者仍其旧。戊寅，诏诸路管民官理民事，管
军官掌兵戎，各有所司，不相统摄。”

中统四年春二月甲子，车驾幸开平。三月壬寅，“关东
蒙古汉军官未经训敕者，令各乘传赴开平。”

按：《元史世祖本纪》云云。

### 至元元年始立诸路行中书省新立条格

按《元史世祖本纪》。至元元年秋八月“乙巳。立诸路行
中书省。以中书左丞相耶律铸、参知政事张惠等行
省事。诏新立条格省并州县。定官吏员数，分品从官
职，给俸禄，颁公田。计月日以考殿最。均赋役，招流移。
禁勿擅用官物。勿以官物进献。勿借易官钱。勿擅科
差役。凡军马不得停泊村坊。词讼不得隔越陈诉。恤
鳏寡，劝农桑，验雨泽，平物价，具盗贼囚徒起数月，申
省部。”又颁陕西、四川、西夏、中兴、北京三处行《中书条
格》。定立诸王、使臣驿传、税赋、差发不许擅招民户，不得以银与非投下人为斡脱禁口传敕旨，及追呼省
臣官属。

至元二年，定府州县赴任公参之制。

按《元史世祖本纪》不载。按《选举志》：“凡赴任公参，二
年定散府州县赴任官，去上司百里之内者公参，百
里之外者申到任月日，上司官不得非理勾扰，失误
公事。”

至元七年春正月丁卯，定省、院、台文移体式。

按：《元史世祖本纪》云云。

至元八年春二月戊申，诏“以治事日程谕中外官吏。”
冬十一月辛酉朔，敕“品官子孙儤直。”

按：《元史世祖本纪》云云。

至元十五年，分别外官犯罪处治审问之例。定行省
以下公务限期，以抚恤百姓，申谕军民官。

按《元史世祖本纪》：“十五年夏五月甲午，诸职官犯罪，
受宣者闻奏，受敕者从行台处之，受省札者按察司
治之。其宣慰司官吏奸邪非违，及文移案牍，从本道
提刑按察司磨刷。应有死罪，有司勘问明白，提刑按
察司审覆无冤，依例结案，类奏待命。自行中书以下
应行公务，小事限七日，中事十五日，大事三十日。”秋
八月辛巳，诏谕军前及行省以下官吏，“抚治百姓，务
农乐业。军民官毋得占据民产，抑良为奴。”

至元十七年。冬十月丙申，命“在官者任事一月，后月
乃给俸，或废事者斥之。”

按：《元史世祖本纪》云云。

至元十八年。秋八月乙亥，申严大都总管府兵马司
左右巡院敛民之禁。

按：《元史世祖本纪》云云。

至元十九年夏，申“敕百官立限决事。”秋，以定官吏赃
罪，诏谕天下。

按：《元史世祖本纪》：“十九年夏六月壬子，申敕中外百
官，立限决事。秋九月壬戌，敕官吏受贿及仓库官侵
盗，台察官知而不纠者，验其轻重罪之。中外官吏赃
罪，轻者杖决，重者处死。言官缄默，与受赃者一体论
罪，仍诏谕天下。”

至元二十年春二月辛丑，立《官吏赃罪法》。

按：《元史世祖本纪》云云。

至元二十八年，颁行《至元新格》，使百司遵守。

按《元史世祖本纪》：“二十八年夏五月丁巳，何荣祖以
公规、治民、御盗、理财等十事，缉为一书，名曰《至元新
格》，命刻板颁行，使百司遵守。”

### 成宗元贞二年冬十月壬子车驾至自上都职官坐赃经断再犯者加本罪三等

按：《元史成宗本纪》云云。

### 大德二年春三月丁亥朔申禁官吏受赂诣诸司首者不得辄受

按：《元史成宗本纪》云云。

大德三年，谕“六部官各钦乃职。”

按《元史成宗本纪》：大德三年春二月丁巳，完泽等奏
“铨定省部官，以次引见。帝皆允之，仍谕六部官曰：‘汝
等事多稽误，朕昔未知其人为谁，今既阅视，且知姓
名，其洗心涤虑，各钦乃职。复蹈前失，罪不汝贷’。”
大德七年，严选守令，定赃罪十二章。

按《元史成宗本纪》，七年春三月甲辰，诏定赃罪为十
二章。按《哈剌哈孙传》，“七年进中书右丞相，尝言治
道必先守令，近用多不得其人，于是精加遴选，定官
吏赃罪十二章，及丁忧、婚聘、盗贼等制，禁献户及山
泽之利。”

大德八年。诏禁军民官不赴任。及军官擅离所部
按《元史成宗本纪》。八年春三月丁巳。诏军民官已除
以地远官卑不赴者。夺其官不叙。军官擅离所部者。
悉遣还翼。违者论如律。

### 武宗至大二年诏戒饬百官有司

按《元史武宗本纪》，不载按《仁宗本纪》，武宗即位，诏
立帝为皇太子。至大二年八月，立尚书省，诏太子兼
尚书令，戒饬百官有司，“振纪纲，重名器，夙夜以赴事
功。”

至大三年，敕“省部官晨集暮退。”

按《元史武宗本纪》：三年冬十月辛酉，三宝奴言，“省部
官不肯勤恪署事。”敕“自今晨集暮退，苟或怠弛，不必
以闻，便宜罪之。”

### 仁宗延祐三年夏六月己卯诏谕百司各勤其职毋隳废大政

按：《元史仁宗本纪》云云。

延祐七年，英宗敕百司“日勤政务。”

按《元史英宗本纪》：“延祐七年三月庚寅，帝即位，夏五
月甲辰，敕百司日勤政务，怠者罪之。”

### 英宗至治三年泰定帝谕百司借名器各遵世祖定制

按《元史泰定帝本纪》：“至治三年八月癸巳，即皇帝位。
冬十二月乙酉，谕百司借名器，各遵世祖定制

### 泰定帝致和元年春正月乙亥诏谕百司凡不赴任及擅离职者夺其官避差遣者笞之

按《元史泰定帝本纪》云云。

### 文宗天历二年以臣僚职掌宣谕诸司趣内外官速赴任

按《元史明宗本纪》：天历二年四月“乙未，特命孛罗等
传旨宣谕燕铁木儿、伯荅沙、火沙哈八儿、秃八、即剌
等曰：‘世祖皇帝立中书省、枢密院、御史台及百司庶
府共治天下，大小职掌已有定制。世祖命廷臣集律
令章程，以为万世法。成宗以来，列圣相承，罔不恪遵
成宪。朕今居太祖、世祖所居之位，凡省台百司庶政，
询谋佥同，摽译所奏以告于朕。军务机密枢密院当
即以闻，毋以夙夜为间而稽留之。其他事务果有所
言，必先中书院台，其下百司及暬御之臣毋得隔越
陈请。宜宣谕诸司，咸俾闻知’”按《文宗本纪》：二年冬
十二月辛亥，趣内外已授官者速赴任。

### 至顺元年从台臣请以十二章计官吏赃罪

按《元史文宗本纪》：至顺元年冬十月壬申，御史台臣
言，“内外官吏令家人受财，以其干名犯义，罪止四十
七，解任。今贪污者缘此犯法愈多，请依十二章，计赃
多寡论罪。”从之。

至顺二年夏，敕百司“勤事”诏谕诸官吏在职役为人
行赇之罪。冬，命议朝官省觐之制。

按《元史文宗本纪》：二年夏五月丙申。敕在京百司日
集公署。自晨及暮毋废事。六月癸亥。诏诸官吏在职
役或守代未任，为人行赇关说。即有所取者官如十
二章论赃吏罢不叙。终其身虽无所取讼起灭由己
者，罪加常人一等。冬十二月癸丑，河南河北道廉访
副使僧家奴言：“自古求忠臣必于孝子之门。今官于”
朝者十年不省觐者有之，非无思亲之心，实由朝廷
无给假省亲之制，而有擅离官次之禁。《古律》，“诸职官
父母在三百里，于三年听一给定省假二十日；无父
母者，五年听一给拜墓假十日。”以此推之，父母在三
百里以至万里，宜计道里远近，定立假期。其应省觐，
匿而不省觐者，坐以罪。若诈冒假期，规避，以掩其罪，
与诈奔丧者同科。御史台臣以闻，命中书省、礼部、刑
部及翰林、集贤、奎章阁议之。

### 顺帝至正九年定守令督摄之法

按《元史顺帝本纪》：“至正九年夏五月丙辰，定守令督
摄之法，路督摄府，府督摄州，州督摄县。”

至正二十年。诏权摄官非朝廷允许不得之任
按《元史顺帝本纪》。二十年秋八月甲辰。诏诸处所在
权摄官员。专务渔猎百姓。今后非朝廷允许。不得之
任。